Diari Oficial de la Generalitat Valenciana


Sumari del DOGV 5528, del 06-06-2007 (2007/7220)

Informació pública de la proposta de programa d'actuació integrada per al desenvolupament del sector Masia de Savall de les Normes Subsidiàries Homologades del municipi de Planes.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7220


Data del document
:   29-05-2007

Organisme emissor
:   Masia de Savall, SL

Tipus de document
:   Informació Pública

Informació pública de la proposta de programa d'actuació integrada per al desenvolupament del sector Masia de Savall de les Normes Subsidiàries Homologades del municipi de Planes.  
 [2007/7220]  
La mercantil Masía de Savall, SL, amb CIF B-73216087, i domicili a Múrcia, carrer Ángel Guirao, número 3, 4t, E, dins del termini conferit per l'Ajuntament de Planes, formula proposta de programa d'actuació integrada acompanyat d'alternativa tècnica, per al desenrotllament del sector Masia de Savall de les Normes Subsidiàries Homologades del municipi de Planes, la gestió indirecta de la qual va ser aprovada per acord del Ple, de data 5 de març de 2007, així com les bases particulars de programació publicades a este efecte en el Diari Oficial de la Comunitat Valenciana número 5.499, de data 26 d'abril de 2007, a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV), i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica està integrada pels documents següents: pla parcial modificatiu, document de justificació de la integració territorial, document de síntesi i de les mesures correctores de l'estudi d'impacte ambiental, estudi d'impacte ambiental, informe de sostenibilitat ambiental, estudi del paisatge, estudi acústic, projecte d'urbanització i còpia de la sol·licitud de la cèdula territorial d'urbanització.  
De conformitat amb el que disposa l'article 134 de la LUV i l'article 293 del ROGTU se sotmet a informació pública l'esmentada documentació pel termini d'un mes, a comptar de l'endemà de la present publicació, fent-se constar que la referida alternativa ha quedat protocol·litzada en la notaria de María Laura Muñoz Alonso, notària del Col·legi de València, amb domicili a Muro de Alcoy, avinguda de Gandia, núm. 65, i pot consultar-se de 09.00 a 14.00 hores de dilluns a divendres; també s'ha depositat una còpia de la dita documentació en l'Ajuntament de Planes.   
Durant l'indicat termini d'un mes, podrà consultar-se tota la documentació, tant en l'ajuntament com en la notaria, on així mateix es podrà obtindre còpia de l'acta de protocol·lització, així com formular les al·legacions oportunes.  
Amb anterioritat a la publicació del present anunci i en compliment del que establix l'article 134.4 de la LUV s'ha remés el corresponent avís de l'inici del procediment a tots els titulars de drets cadastrals afectats per l'actuació proposada.  
Se significa que el present anunci es publica igualment als efectes prevists en l'article 4 de la Llei 2/1989, de 3 de març, d'Impacte Ambiental, i a tots aquells titulars cadastrals o propietaris afectats que pogueren resultar desconeguts o les dades cadastrals dels quals que figuren en el cadastre resultaren errònies, complint el que establix l'article 59.4 de la Llei de Règim Jurídic de les Administracions Públiques i del Procediment Administratiu Comú per als interessats que siguen desconeguts o amb domicili ignorat.  
Planes, 29 de maig de 2007.- En representació de Masía de Savall, SL: Vital Garaulet Aza.